SIM เงิบ กำไร Q2/58 ลดลง 69% หลังยอดขายเครื่องโทรศัพท์หด
SIM เงิบ กำไร Q2/58 ลดลง 69% มาที่ 88.65 ลบ. จาก 290.09 ลบ. เมื่อปีก่อน หลังยอดขายเครื่องโทรศัพท์ลดลง ขณะที่ช่วง 6 เดือนแรกมีกำไร 189.75 ลบ. ลดลง 61% จาก 486.81 ลบ. เมื่อปีก่อน ใจดีแจกปันผล 0.015 บ./หุ้น XD วันที่ 24 ส.ค.58 กำหนดจ่ายปันผล 9 ก.ย.นี้
14 ส.ค. 2558

บริษัท สามารถ ไอ-โมบาย จำกัด (มหาชน) หรือ SIM รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 88.65 ล้านบาท หรือมีกำไรสุทธิ 0.02 บาทต่อหุ้น ลดลง 69% จากช่วงเดียวกันของปีก่อนที่มีกำไรสุทธิ 290.09 ล้านบาท หรือมีกำไรสุทธิ 0.066 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 189.75 ล้านบาท หรือ 0.043 บาทต่อหุ้น ลดลง 61% จากช่วงเดียวกันของปีก่อนที่มีกำไรสุทธิ486.81 ล้านบาท หรือ 0.111 บาทต่อหุ้น
ทั้งนี้ผลการดำเนินงานดังกล่าวที่กำไรลดลงเนื่องจากการลดลงของ รายได้ธุรกิจโทรศัพท์เคลื่อนที่ ซึ่งมีจํานวนเครื่องที่ จําหน่ายในช่วงเวลาดังกล่าวลดลงตามการชะลอตัวของ ภาวะเศษฐกิจภายในประเทศ
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 เป็นเงินสดจำนวน 0.015 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 ส.ค. 2558 และกำหนดจ่ายเงินปันผลในวันที่ 9 ก.ย. 2558